da da sv da nb da da en da da da da da da da da da da en da en da da da da da da da da da da da da da da da da da da da da da en da da nb nl da nn da da da pt sv tr da zh nl de da de da uk pl da da sv nl pl nb zh nl da vi de en da hbs_lat en tr da zh nl hbs_lat en da hbs_lat ru pl nb zh nl hbs_lat da da sv
Quinoa-marken september 2020, få timer inden høst.
Fine store duske men der er for langt mellem planterne, så høsten bliver ikke stor. Vejret har været med os de sidste dage, så vi kan få høstet en nogenlunde tør afgrøde her midt i september.
Afgrøden blev kun lille desværre! Men vi prøver igen næste år måske med nye sorter.
Quinoa-planterne kan blive ca. 1,5 m høje
Vi producerer økologisk quinoa og sælger nu, som de første, dansk produceret økologisk quinoa siden januar 2017. Vi sælger til butikker og grossister.
Langt det meste quinoa der forhandles  i Danmark er stadig fra udlandet, ofte fra Sydamerika. Vi har siden 2013 øvet os i at producere quinoa, og det lykkedes rigtig godt i 2016 og vi havde også en nogenlunde høst i 2017 og 2018. Planten kan blive høj, ca. 1,5 m, som det ses på billedet her.
Planterne får nogle store duske af frø og i mange farver fra gule nuancer til røde. På fotos er afgrøden ca. 1 måned fra høst.
Quinoa kaldes det nye "superfood". Det skyldes bla., at aminosyrer-sammensætningen er meget fin, og der er et stort indhold af mineralerne jern og magnesium.
Den sort vi kan dyrke i Danmark er den gule type. Vi kan - indtil videre - ikke dyrke rød og sort quinoa.
Quinoa kan anvendes både i salater, vegetarretter, kødretter, kager, desserter eller bare i stedet for ris. Med sin særlige smag giver det et pift  til mange retter.
Foodfestival 7-9 september 2018
Vi deltog på Foodfestival d. 7-9 sept. 2018 på Tangkrogen i Århus. Der gik mange smagsprøver af kogt quinoa og studerende Josefine Werge (Ø-gården) havde udviklet et tørret quinoa-produkt (quinotto) der skal overhældes med kogt vand og derefter spises som et lunt mellemmåltid.
Quinoa i 300 g poser
Vi sælger quinoa i 300 g, 1000 g og 2500 g poser. På foto til højre ses 300 g posen. Poserne er ståposer med lynlåslukke, så det er nemt at opbevare en rest, opbevar det som andre kolonial-varer dvs. tørt og ikke for varmt.
Vores quinoa er renset på special-renseri ved mekanisk rensning og farvesortering. Den er ikke poleret og vasket som den importerede quinoa, og derfor er de gode mineraler i skallen bevaret. Men det betyder også, at den skal den vaskes mere grundigere end den importerede vare. Hæld koldt vand over quinoaen og pisk, hæld vandet fra og gentag  2-3 gange.
Quinoa-smagen i den danske vare er fortrinlig.
Økologiske køer af racen bæltet galloway
Vi sælger økologisk kød fra dyr af racen galloway. Vores dyr er sorte og nogen af dem med hvidt bælte. De har tyk krøllet pels og er derfor hårdføre og går ude hele året. De plejer eng- og naturarealer på vores ejendom i Nørreådalen ved Løvskal (Viborg). Andre typer af galloway er rent sorte, eller hvide med sorte spidser, der er også røde dyr med bælter og rent røde typer.
Dyrene går ude hele året, på denne video har de netop fået en ny balle halm at ligge i:  https://www.youtube.com/watch?v=MQFbiZiiWC8&feature=youtu.be
Som regel slagter vi i november og kødet kan afhentes finparteret hos slagteren som 1/8, 1/4 eller 1/2 dyr. Et helt dyr har en slagtevægt på ca. 220 kg, dvs. mindste mængde er ca. 25 kg kød. Kontakt os på mail-adresse, hvis du vil skrives op: restrupkrog@lh-skovbrug.dk
En smuk morgen med rimfrost i Nørreådalen
En smuk morgenstund med rimfrost i Nørreådalen.
Køerne lever kun af wraphø om vinteren, og om sommeren finder de selv deres føde i engene. Bedriften modtager EU-tilskud til pleje ved afgræsning.
Bedriften modtager tilskud til pleje ved afgræsning.
Den Europæiske Landbrugsfond for Udvikling af Landdistrikterne: Danmark og Europa investerer i landdistrikterne.
Bedriften modtager EU-tilskud til pleje ved afgræsning fra EU's landdistriktsmidler. Formålet med tilskuddet er at bidrage til at beskytte og forbedre biotopforholdene og biodiversiteten i de prioriterede områder. Tilskuddet har medført at bedriftens græs- og naturarealer er blevet plejet med afgræsning eller slæt, og dermed er der sikret en god naturpleje af arealerne.
Link til den europæiske landbrugsfond for udvikling af landdistrikterne: http://ec.europa.eu/agriculture/index_da.htm
Bedriften modtager økologisk arealtilskud.  Ordningen Økologisk Arealtilskud yder tilskud til landbrugere, der driver økologisk jordbrug eller omlægger arealer fra konventionelt til økologisk drevet landbrug. Formålet med ordningen er at  øge det økologiske areal i Danmark for at opnå en række fordele for miljøet og biodiversitet gennem omlægning og opretholdelse af økologisk jordbrugsproduktion.1 Ordningen skal også bidrage til at:  øge arealet med økologisk frugt- og bærproduktion og  støtte økologiske bedrifter med en begrænset adgang til kvælstof. Ordningen Økologisk Arealtilskud er medfinansieret af Den Europæiske Landbrugsfond for Udvikling af Landdistrikterne.
Økologistatuserklæring og kontrolrapport fra Fødevarestyrelsen
Virksomheden kontrolleres årligt af Fødevarestyrelsen. Seneste kontrolrapport ses på billedet til højre. Kontrolrapporter fra Fødevarestyrelsen findes på dette link:
Virksomheden kontrolleres også af Landbrugsstyrelsen ifht. regler om økologi. Økologistatusrapport ses på dette link:
Bemærk at der kan være et års forsinkelse på økologierklæringer, så hvis den ikke findes for det aktuelle år, da vælg året forud.
Velkommen til vores hjemmeside
Jeg kan lide denne side Du kan lide denne side • 21 personer kan lide denne side
Del siden på Facebook
Skriv en ny kommentar: (Klik her)
Klik her og skriv din kommentar
Send mig en e-mail når nogen følger op på min kommentar.
karen poulsen | Svar 29.03.2022 12:47
Du kan købe direkte hos os, hvis du kan aftage 4*2,5 kg. Vores hoved-grossist har fundet andre leverandører desværre.
Birgitte Haxthausen 05.05.2022 14:53
Tak for svar og undskyld ventetiden. Jeg bor i Hundested og har desværre ikke mulighed for at komme forbi. Jeg vil gerne købe hos jer, hvis quinoaen kan sendes.
Birgitte Haxthausen | Svar 28.03.2022 16:28
Hej Restrupkrog, - Hvor kan jeg købe jeres 2,5 kg poser med øko quinoa, gerne 2 eller 3 styks? Venlig hilsen Birgitte
Jonas | Svar 06.01.2022 11:29
Mit navn er Jonas.
Jeg er i praktik i Løs-market på Vesterbro i København. Hvorfor jeg har valgt at skrive om jeres produkt quinoa
Kan i kontaktes på tlf?
karen poulsen 08.01.2022 15:21
Tak for interessen, du er velkommen til at kontakte mig på tlf. 22826455.
Tak for svar og undskyld ventetiden. Jeg bor i Hundested og har desværre ikke mulighed for at komme forbi. Jeg vil gerne købe hos jer, hvis quinoaen kan sendes.
Du kan købe direkte hos os, hvis du kan aftage 4*2,5 kg. Vores hoved-grossist har fundet andre leverandører desværre.
Hej Restrupkrog, - Hvor kan jeg købe jeres 2,5 kg poser med øko quinoa, gerne 2 eller 3 styks? Venlig hilsen Birgitte
Tak for interessen, du er velkommen til at kontakte mig på tlf. 22826455.